thumb|400px|মানচিত্রে লৌহযুগের বৈদিক যুগের ভারতবর্ষ । নদীর বর্ণ নীল আর থর মরুভূমিকে কমলা বর্ণে নির্দেশিত করা হয়েছে । উপজাতিদের কালো বর্ণ আর বিদেশীদের অবস্থান গোলাপী বর্ণে প্রদর্শন করা হয়েছে ।  বেদে বর্ণিত সময়কালকে মূলত বৈদিক যুগ বলে চিহ্নিত করা হয়। যখন ছয় হাজার বছর আগের ঋষিরা অগ্নিকেন্দ্রিক নানাবিধ যজ্ঞের মাধ্যমে বিভিন্ন শক্তির প্রকাশক বিভিন্ন সত্ত্বার প্রতি  অপৌরুষেয় (জন্মলব্ধ, যা কারো সৃষ্টি নয়) দৃষ্টমন্ত্র (যে মন্ত্রসমূহ মানুষকর্তৃক রচিত নয় বরং সাধনদ্বারা দৃষ্ট বা প্রাপ্ত) স্মরণের মাধ্যমে বয়ে চলেছেন অজস্র প্রার্থনা ও উপাসনা মন্ত্র। বেদগুলোকে এখন সেই সব মন্ত্রের সংকলন হিসেবে পাওয়া যায় যা হিন্দুধর্মের আদি শাস্ত্রও বটে । এটিকে এরকম বলার মূল কারণ হলো, এই সময় সমস্ত বেদ ও উপনিষদ লেখা হয় যা আগে মুখে মুখে পড়তে ও মনে রাখতে হত। এই প্রক্রিয়াটি শ্রুতি নামে (গুরুর মুখ থেকে শুনে মনে রাখতে হতো) পরিচিত ৷  আনুমানিক ১৫০০খ্রিস্টপূর্বাব্দে সিন্ধু সভ্যতা ধ্বংসের পরে বেদকে  ভিত্তি করে বৈদিক যুগের সূচনা হয়৷ এই সভ্যতার স্রষ্টাদের আর্য বলা হয়৷ মূলত বেদকে ঋষিরা ধ্যানের মাধ্যমে লাভ করেন।  বৈদিক যুগকে দুভাগে ভাগ করা হয়ে থাকে-  ১)ঋকবৈদিক যুগ  ২)  পরবর্তী যুগ   প্রথম বেদ ঋগ্বেদ রচনার কালনির্ণয়  যদিও বেদ অপৌরুষেয় ও অনাদি। তথাপি যুক্তিনির্ভর ভারতীয় ও পাশ্চাত্য পণ্ডিতগণ  সময়ে সময়ে বেদের কালনির্ণয়ে প্রবৃত্ত হয়েছেন। যদিও তা সম্পূর্ণ অনুমান নির্ভর।  নাক্ষত্রিক গণনা  পৃথিবীর মেরুতারকা হচ্ছে সেই তারকা যেটিকে ঘিরে নভোমণ্ডলের সকল তারামণ্ডল সুনির্দিষ্ট কালধারা অনুযায়ী আমাদের দৃশ্যাকাশে ঘুরছে। মেরুতারকাটি স্থির হয়ে আছে। এ স্থিরতাও আসলে চিরকালীন নয়, বরং সুদীর্ঘকালীন, আর তা ৫১৬০ বছর। পাঁচ সহস্রাধিক বছর পরপর পৃথিবীর মেরুতারকা ক্রমাগতই পরিবর্তিত হয়ে আসছে। প্রায় ২০০০ বছর আগে আমাদের বর্তমান মেরুতারকারূপে ধ্রুবতারা (Alpha Ursa Minoris) প্রাক্তন মেরুতারকা প্রচেতার (Thuban) স্থলাভিষিক্ত হয়েছে। এ মেরুতারকার অয়নাংশ গণনায় অহনা গুহ বেলাবাসিনী ও অহনা গুহ , ঋগ্বেদ ও নক্ষত্র , গোপা (প্রকাশনী) , কলকাতা ২৮ , ১৯৬৭ , পৃষ্ঠা ৩-৪ ঋগ্বেদের ৭ম মণ্ডলস্থ ১৭শ সূক্তের ৫ম ঋকটির উল্লেখ করে এর প্রাচীনতম ঋকের রচনাকাল নির্ধারণ করেছে ৬২৪৫ বছর পূর্বের এক সময়কে (অর্থাৎ খ্রিস্টপূর্ব ৪২২৯)। আর পরবর্তী দু'সহস্রাধিক বছরের দীর্ঘ সময়কালকে বর্তমান ঋগ্বেদ সংকলনের সাড়ে দশ হাজারাধিক পংক্তির রচনাকাল হিসেবে বিবেচনা করা হয়। বা. গ. তিলকের নাক্ষত্রিক গণনা এ সময়কালকে আরও দু'সহস্রাধিক বছরের প্রাচীনত্ব দিয়েছে।Balgangadhar Tilak , The Orion (The antiquity of the Vedas) , Publisher:Radhabai Atmaram Sagoon , 1893 . p.200   আরো দেখুন   ঋগ্বেদ  ঋগ্বেদীয় ঋষি   পাদটীকা    তথ্যসূত্র    বেলাবাসিনী গুহ ও অহনা গুহ , ঋগ্বেদ ও নক্ষত্র , গোপা (প্রকাশনী) , কলকাতা ২৮ , ১৯৬৭ ।  Balgangadhar Tilak , The Orion (The antiquity of the Vedas) , Publisher:Radhabai Atmaram Sagoon , 1893 .  Bokonyi, S. 1997b. "Horse Remains from the Prehistoric Site of Surkotada, Kutch, Late 3rd Millennium BC.", South Asian Studies 13: 297-307.  Kocchar, Rajesh, The Vedic people: their history and geography, Hyderabad: Orient Longmans (1999).  Lal, B.B. 2005. The Homeland of the Aryans. Evidence of Rigvedic Flora and Fauna & Archaeology, New Delhi, Aryan Books International.  Michael Witzel, Tracing the Vedic dialects in Dialectes dans les litteratures Indo-Aryennes ed. Caillat, Paris, 1989, 97–265.  Michael Witzel, The Pleiades and the Bears viewed from inside the Vedic texts, EVJS Vol. 5 (1999), issue 2 (December) .   বহির্সূত্র   Restoration of Vedic Wisdom (pdf), Patrizia Norelli-Bachelet  বিষয়শ্রেণী:এশিয়ার ইতিহাস বিষয়শ্রেণী:দক্ষিণ এশিয়ার ইতিহাস বিষয়শ্রেণী:ভারতের ইতিহাস বিষয়শ্রেণী:বৈদিক যুগ বিষয়শ্রেণী:প্রাচীন ভারত বিষয়শ্রেণী:পাকিস্তানের প্রাচীন ইতিহাস বিষয়শ্রেণী:লৌহ যুগে এশিয়া বিষয়শ্রেণী:পাঞ্জাবের ইতিহাস বিষয়শ্রেণী:সিন্ধুর ইতিহাস বিষয়শ্রেণী:ইন্দো-আর্য প্রত্নতাত্ত্বিক সংস্কৃতি বিষয়শ্রেণী:প্রাচীন ভারতীয় সংস্কৃতি